ઓકે , તો આ એક પોસ્ટ’એપોકેલીપ્ટીક મુવી છે , ઉલટાનું 80’નાં દાયકામાં આવેલી જૂની મેડ’મેક્ષ ટ્રાયોલોજી’ની રીબુટ’નું પહેલું સોપાન છે , અને દિગ્દર્શક જ્યોર્જ મિલર’નું મેડ મેક્ષ સીરીઝ’નું ચોથું સંતાન ! એ પણ અંદાજે 30 વર્ષ બાદ !! અને 70’ની ઉંમરે !!! . વિશ્વ હાઈડ્રોજન બોમ્બ’ની વિનાશક અસર હેઠળ એક તબકકે સાવ વિરાન થઇ’ને પાષાણયુગ’માં ધકેલાઈ ગયું છે . પાણી , હવા , વનસ્પતિ પ્રદુષિત થઇ ચુક્યા છે અને મનુષ્યો’ની નવી પ્રજાતિ વિકૃત અંગો સાથે જન્મી રહી છે . હવે જેટલા પણ સાધન-સંશાધન વધ્યા છે તેમના પર બાર્બેરિયન કરતાયે ચાર ચાસણી ચડી જાય તેવા ચિત્ર’વિચિત્ર બાઈક્સ / કારચલાવ્યે રાખતા જંગલી લોકોનો અધિકાર છે . પાણી અને પેટ્રોલ પર’નો તેમનો અબાધિત અધિકાર જ તેમને આપોઆપ ભવિષ્ય પરનો નિરંકુશ અધિકાર પણ આપે છે !